Diari Oficial de la Generalitat Valenciana


Sumari del DOGV 9864, del 05-06-2024 (2024/4746)

Anunci d'aprovació de la delimitació cartogràfica referida a la interfície urbanoforestal del terme municipal d'Ibi.
--------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4746


Data del document
:   12-04-2024

Organisme emissor
:   Ajuntament d'Ibi

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació de la delimitació cartogràfica referida a la interfície urbanoforestal del terme municipal d'Ibi. [2024/4746]  
Amb data 2 d'abril de 2024, el Ple de l'Ajuntament, en sessió ordinària, va acordar:  
  
«...Primer. Aprovar la delimitació cartogràfica referida a la interfície urbanoforestal del terme municipal d'Ibi.  
Segon. Advertir les persones titulars d'urbanitzacions, nuclis de població, edificacions o instal·lacions situades en terrenys forestals o en zones d'influència forestal, i identificats en la cartografia, que estan subjectes al compliment de les obligacions establides en l'annex XI del TRLOTUP, punts 1 i 3, i que disposen d'un termini de sis mesos, a comptar de l'aprovació municipal de la present aprovació, per a complir aquestes obligacions.  
Tercer. Publicar la cartografia aprovada, en el web municipal.  
Quart. Publicar el present acord mitjançant un edicte en el Diari Oficial de la Generalitat Valenciana, en virtut del que s'establix en l'article 45 de la Llei 39/2015, de 30 d'octubre, així com en el tauler d'anuncis i en el web municipal.  
Quint. Traslladar a la Direcció General de Prevenció d'Incendis Forestals, de la Conselleria de Justícia i Interior, de la documentació cartogràfica que consta en l'expedient...»  
  
Cosa que es comunica perquè se'n prenga coneixement i als efectes oportuns, i fent saber que contra el present acte, que és definitiu en via administrativa, s'hi podrà interposar, amb caràcter potestatiu i sense perjuí de qualssevol altres que estime oportuns, un recurs de reposició en el termini d'un mes comptat a partir de l'endemà de la publicació del present edicte, davant d'aquest òrgan, o bé directament un recurs contenciós administratiu, davant el corresponent jutjat contenciós administratiu, amb seu a la capital de la província, en el termini de dos mesos comptats a partir de l'endemà de la publicació del present edicte - articles 52 de la Llei 7/1985, de 2 d'abril, reguladora de les bases de règim local; 209 i següents del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals; 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, i per al cas d'administracions, no és possible interposar-hi cap recurs en via administrativa, i caldrà estar al que es disposa en l'article 44 de la Llei de la jurisdicció contenciosa administrativa.  
  
Ibi, 12 d'abril de 2024.- La tinenta d'alcalde: Nuria Pina Huertas.